Colors of the Wind

"Colors of the Wind" (בעברית: "צבעי הרוח") הוא שיר שנכתב והולחן על ידי אלן מנקן וסטיבן שוורץ עבור הסרט "פוקהונטס" של חברת וולט דיסני שיצא לאור בשנת 1995.

השיר מהווה את שיר הנושא של הסרט, והוקלט עבור הסרט על ידי הזמרת והשחקנית האמריקאית ג'ודי קוהן, שביצעה את קטעי השירה של פוקהונטס בסרט. השיר הוא בלדת פופ העוסקת באנימיזם ובטבע. הליריקה שלו הושוותה לתרבות העידן החדש.

השיר שווק כסינגל הראשון מתוך פסקול הסרט בהקלטה של ונסה ויליאמס והגיע למקום הרביעי במצעד הבילבורד הוט 100.

השיר קיבל תגובות חיוביות ממבקרים, וכמה מהם אף הצהירו כי זה אחד השירים הטובים שנכללו בסרטי דיסני. השיר זכה בפרס אוסקר לשיר המקורי הטוב ביותר, פרס גראמי לשיר המקורי הטוב ביותר מסרט ובפרס גלובוס הזהב לשיר המקורי הטוב ביותר מסרט.

== רקע ==
לאחר מותו של הווארד אשמן, חברת וולט דיסני חיפשה מוזיקאי אחר שישתף פעולה עם אלן מנקן על מנת להלחין פסקולים לסרטי ההנפשה השונים. בסופו של דבר פנתה החברה אל סטיבן שוורץ, מלחין שכתב והליחן מוזיקה למספר מופעי ברודוויי בשנות ה-70. שוורץ הסכים להצעה.<ref name=":0"></ref>

שוורץ רצה לכתוב שיר לסצנה בסרט בו פוקהונטס מתעמתת עם ג'ון סמית' על התפיסה האירוצנטרית שלו.<ref name="schwartz"></ref> "Colors of the Wind" היה השיר הראשון שנכתב לסרט. שוורץ סיפר כי "השיר השפיע על הפיתוח של שאר הסרט". בנוסף, סיפר שוורץ כי השיר היה בהשראת יצירות שירה, מוזיקה ופולקלור אינדיאניות, מכתב מפורסם שנשלח לקונגרס של ארצות הברית על ידי צ'יף סיאטל בנוגע ליחס של האנושות לטבע,<ref name="schwartz" /><ref name="ew"></ref><ref name="people"></ref> וגם בהשראת יצירות מוזיקליות של אוסקר המרשטיין העוסקות בדעות קדומות.<ref name=":0" />

מנקן הגדיר את השיר כ"אחד השירים החשובים ביותר" שהוא אי פעם כתב.<ref name="ew" /> מנקן ושוורץ עבדו מאוחר יותר גם על הפסקולים לסרטים הגיבן מנוטרדאם ומכושפת.

השיר בוצע מאוחר יותר על ידי אמנים שונים, ביניהם אשנטי, בריאן וילסון וונסה הדג'נס.

== גרסאות נוספות ==
=== הגרסה של ונסה ויליאמס ===

==== רקע ויצירה ====
ונסה ויליאמס נבחרה לביצוע השיר בשל הצלחת הסינגל שלה "Save the Best for Last", בלדת פופ משנת 1992.<ref></ref> הגרסה של ויליאמס היא שיר פופ למבוגרים ללא מילות הפתיחה של הגרסה שהופיעה בסרט. בגרסה זו מופיע ביל מילר מנגן בחליל אינדיאני.

=== הגרסה של ריטה ===

==== רקע ויצירה ====
בשנת 1995 השתתפה ריטה בדיבוב סרט ההנפשה "פוקהונטס" של חברת וולט דיסני, בו דיבבה את הדמות הראשית.

=== גרסאות נוספות ===
* 2002: אשנטי (Disneymania)<ref></ref>
* 2004: כריסטי קרלסון רומנו (Greatest Disney TV & Film Hits)
* 2007: ונסה הדג'נס (Disneymania 5)<ref></ref>
* 2011: בריאן וילסון (In the Key of Disney)
* 2015: טורי קלי (We Love Disney)

== מיקומי שיא ==
=== הגרסה של ונסה ויליאמס ===

=== מצעדים שנתיים ===

== נתוני מכירות ==
{| class="wikitable sortable"
!גרסה
!מדינה
!תואר
!מכירות
|-
!ונסה ויליאמס
!ארצות הברית (RIAA)
|זהב
|700,000
|-
!ג'ודי קון
!בריטניה (BPI)
|כסף
|200,000
|}

== קישורים חיצוניים ==

== ביאורים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי דיסני
קטגוריה:פוקהונטס
קטגוריה:שירים שהולחנו על ידי אלן מנקן
קטגוריה:שירים שהופקו על ידי אלן מנקן
קטגוריה:שירים באנגלית
קטגוריה:שירים נגד שנאת זרים וגזענות
קטגוריה:שירים מסרטי קולנוע
קטגוריה:שירים על כדור הארץ
קטגוריה:בלדות משנות ה-1990
קטגוריה:בלדות פופ
קטגוריה:זוכי אוסקר: השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:זוכי פרס גראמי לשיר הטוב ביותר שנכתב למדיה ויזואלית
קטגוריה:סינגלים בהוצאת וולט דיסני רקורדס